b'\n_START_ARTICLE_\nCenter za dehumanizacijo\n_START_SECTION_\nZa\xc4\x8detki\n_START_PARAGRAPH_\nZa\xc4\x8detki segajo v 70. leta 20. stoletja s skupino Paranoja, potem pa so se po nekaj letih na pobudo Du\xc5\xa1ana Hedla preimenovali v CZD, saj je bil mnenja, da "ob ne\xc5\xa1tetih centrih, ki so nastajali znotraj ZSMS, bi morali imeti tudi Center za dehumanizacijo" (Mur\xc5\xa1i\xc4\x8d 1995, 149). Nikoli se niso ukvarjali samo z glasbo, ampak tudi z izdelovanjem plakatov, snemanjem in izdajanjem videov, fotografiranjem, did\xc5\xbeejanjem in izdelovanjem priponk. Na njih so se pojavljali razli\xc4\x8dni motivi,\xc2\xa0\xc2\xbb/r/ecimo obraz brez ust in Beseda sodi zraven; Karl Marx in CZD, pa Vojaki so bratje... Na priponke so si zapisovali tudi naslove najbolj udarnih pesmi, ki so jih prepevali: V kali zatreti (varianta: V kali zatreti CZD), Bodo\xc4\x8dnost je v na\xc5\xa1ih rokah!, Bodimo vsi borci!\xc2\xab\xc2\xa0(Mur\xc5\xa1i\xc4\x87, 1995: 167).\n_START_SECTION_\nNastopi in nagrade\n_START_PARAGRAPH_\nNastopali so predvsem na obmo\xc4\x8dju Maribora. Leta 1986 so nastopili na Novem rocku, kjer jih je ob\xc4\x8dinstvo hladno sprejelo, zato so se kmalu za tem prebili na 2. mesto lestvice Nepopularnih 10 v Dnevniku. CZD so si s prejetjem nagrade Zlata ptica  (1987) prislu\xc5\xbeili koncert v Ljubljani ob 25. maju pred kak\xc5\xa1nimi 7000 poslu\xc5\xa1alci, kar je bil eden najve\xc4\x8djih koncertov, na katerih so igrali. Na mladinskem festivalu v Murski Soboti so istega leta dvignili nekaj prahu med organizatorji, saj so med nastopom \xc5\xbeeleli uporabiti anga\xc5\xbeirane diapozitive, npr. pre\xc4\x8drtani \xc4\x8dlen 133 in provokativne elemente z njihovih nastopov.\n_START_SECTION_\nZalo\xc5\xbeba\n_START_PARAGRAPH_\nLeta 1989 so ustanovili svojo zalo\xc5\xbebo Front rock, ki je v 90. letih postala vodilna slovenska neodvisna zalo\xc5\xbeba. Poleg svojih albumov so izdajali tudi albume Pridigarjem.'